Китайската комунистическа партия проведе заседание за новия коронавирус - 24chasa.bg
https://www.24chasa.bg/novini/article/8113377 www.24chasa.bg
26.01.2020 08:30; 24 часа онлайн
На 25 януари Постоянният комитет на ЦК на ККП проведе заседание, на което изслуша доклад за превенцията и контрола на епидемията от пневмония, предизвикана от новия коронавирус. Генералният секретар на ЦК на ККП Си Дзинпин води заседанието и произнесе важна реч, предава "Радио Китай".
На срещата бе взето решение да се създаде работна ръководна група за борба с епидемията, пряко подчинена на ПК на Политбюро на ЦК на ККП.
От името на ЦК на ККП, Си Дзинпин изрази сърдечна благодарност на медицинските служители и всички, които работят на предната линия в борбата с епидемията.
Той каза, че трябва да се засили работата за гарантиране наличието на лекарства и материали, да се повиши защитата на сигурността на медицинските служители, да се гарантират пазарните доставки, с цел спокойното прекарване на Китайската нова година.